open-index/open-wikipedia-markdown huggingface dataset:
Femte Mosebok

**Femte Mosebok** eller **Deuteronomium** (hebraisk:  – *&#702;Ḗllæ̂ haddĕḇārîm*, «Dette er ordene», eller  – *Dĕḇārîm*, «Ord»; gresk: ) er den femte boken i Den hebraiske Bibelen (jødedommens Tora) og det kristne Det gamle testamentet. Det latinske navnet er *Deuteronomium*, «Andre lov», fra gresk *deuteros* + *nomos*. Den er en av Mosebøkene.

Denne boken er bygd opp som en tale holdt av Moses på Jordan-siden av Dødehavet. Den inneholder svært mye lovstoff, foruten den jødiske trosbekjennelse, Shema, og et tilbakeblikk på hva som har skjedd med jødene. Det er verdt å merke seg kultsentreringen, «En bolig for Herrens navn», fikk sin endelige oppfyllelse i Salomos tempel som ble fortalt om i Første Kongebok.

Et av de mest betydningsfulle versene i Femte Mosebok er 6:4, *Shema Yisrael*, «Hør, Israel», som har blitt det endelige utsagnet for jødisk identitet: «Hør da, Israel! Legg vinn på å leve etter dem! Da skal det gå deg vel. Dere skal bli tallrike, slik som Herren, dine fedres Gud, har lovet deg, i et land som flyter av melk og honning.» Versene 6:4-6 ble også sitert av Jesus i Evangeliet etter Markus 12:28-34: «Herren er én, og det er ikke noen annen enn han. Å elske ham av hele sitt hjerte og av all sin forstand og av all sin kraft og å elske sin neste som seg selv.»

## Innholdet
Kapitlene 1–30 av bokens består av tre taler eller prekener som Moses holdt for israelittene på slettene i Moab kort tid før de gikk inn i det lovede land. Den første talen minnes de førti årene med vandring i villmarken som hadde ført fram til dette øyeblikket, og avsluttes med en formaning om å følge loven (eller læren), senere referert til som Moseloven. Den andre talen minnet israelittene om behovet for å følge Jahve og lovene som han hadde gitt dem og som deres besittelse av landet er avhengig av da anger kan alt bli gjenopprettet. De siste fire kapitlene (31–34) inneholder Moses’ avskjedssang, Moses’ velsignelse, og fortellingen som formidler at lederskapets kappe ble gitt fra Moses og til Josva, og til sist at Moses døde på Nebofjellet.

## Opphavet
Boken er, slik tittelen antyder, presentert som skrevet av Moses før erobringen av Kanaan, men det er en bred enighet blant forskerne at dens opprinnelse er i tradisjonen fra nordlige kongedømmet Israel med hovedstad i Samaria som ble brakt sørover til kongedømmet Judea i kjølvannet av den assyriske erobringen på 700-tallet f.Kr. Det ble deretter tilpasset et program av nasjonalistisk reform i tiden til kong Josjia på slutten av 600-tallet f.Kr. med den endelige utformingen av den moderne boken som framsto i miljøet av de israelittene som vendte tilbake fra det babylonske fangenskapet på slutten av 500-tallet f.Kr. Mange forskere ser boken som en refleksjon av de økonomiske behovene og den sosiale statusen til levittkasten, som det er antatt å ha vært blant forfattere; kollektivet av forfattere er referert til som Deuteronomisten.

## Referanser


## Eksterne lenker
*
Josvas bok

**Josvas bok** (hebraisk: , *Sefer Yĕhôshúa*) er den tredje bok i Torah (Den hebraiske Bibelen) og den sjette boken i Det gamle testamente i den kristne Bibelen og omhandler israelittenes bosetning etter utferden fra Egypt og gjerningene til Josva som er bokens hovedperson. 

Josva blir presentert som Nuns sønn, som etter Moses' død ble satt til å føre Israel inn i det lovede land. Ifølge jødisk tradisjon var Josva også bokens forfatter, men boken forteller selv ikke noe om dette. 

## Josvabokens struktur
Josvas bok deles gjerne inn i to hoveddeler (1-12 og 13-21). Til slutt er det en avslutningsdel (22 og 23):

# 1-12:	Inntreden i landet og landnåmstid (Jeriko inntas (6))
# 13-21: Fordeling av landet stammevis
# 22: De østlige stammene vender hjem
# 23: Josvas avskjedstale

Bort imot alle forskere er enige om av *Josvas bok* har liten historisk verdi for historien om det eldste Israel og er mest sannsynligvis en refleksjon av langt senere tid. De eldste delene av boken er muligens kapitlene 2–11, fortellingen om erobringen; disse kapitlene ble senere lagt inn i en tidlig form av Josvaboken skrevet sent i regjeringstiden til kong Josjia av Juda (styrte i 640–609 f.Kr.), men boken ble ikke fullført inntil etter Jerusalem falt for Det nybabylonske rike i 586 f.Kr. og muligens ikke for etter tilbakevendingen fra det babylonske fangenskap i 539 f.Kr.

## Josvas bok og bibelarkeologien
Josvas bok har av arkeologer blitt sett på som et viktig veikart til gamle byer i Israel. Boken har blitt omtalt som nøyaktig og pålitelig. Imidlertid har det vært diskusjon om troverdigheten til visse deler, blant annet at den kjente invasjonen av Jeriko ikke kan ha funnet sted da byen ikke hadde bymurer og ved Israels inntog i landet hadde ligget øde i flere århundrer.

Arkeologiske bevis fra 1930-tallet har vist at byen Ai, et tidlig mål for erobring i den påståtte erobringen til Josvas fortelling, hadde eksistert og hadde blitt ødelagt, men så tidlig som 2100-tallet f.Kr. I 1951 viste Kathleen Kenyon at Jeriko var fra midtre bronsealder (ca. 2100–1550 f.Kr.), ikke sen bronsealder (ca. 1550–1200 f.Kr.). Kenyon har argumentert at den tidlige israelittiske kampanjen ikke kan bli historisk bekreftet, men isteden forklart som en etiologi (årsak) ved lokaliseringen og en representasjon av den israelittiske bosetningen.

## Referanser


## Eksterne lenker
*''Joshua - Mikraot Gedolot Haketer'', hebraisk utgave online, ved Menachem Cohen, Bar Ilan- universitet
*יְהוֹשֻׁעַ ''Yehoshua''–Joshua , utgave på hebraisk og engelsk ved Mechon-Mamre.org.
RAF Fairford

**RAF Fairford**  er en flystasjon i Gloucestershire, England. Den er beredskapsstasjon og ikke i daglig bruk. Den er mest kjent i de senere år som base for amerikanske luftforsvarets tunge bombefly under Gulfkrigen, Kosovokrigen og senere under invasjonen i Irak i 2003.

RAF Fairford har en 3 km lang rullebane som er nok til å kunne ta imot en romferge ved et nødstilfelle, og RAF Fairford er nødlandingsstasjon for NASAs romferger med kvalifisert personell.

RAF Fairford er også vert for Royal International Air Tattoo, et flyshow i regi av Royal Air Force. Det er det største flyshowet i Storbritannia.

## Eksterne lenker
* Uoffisielle RAF Fairford og RAF Welford hjemmesider
Severn (andre betydninger)

**Severn** kan vise til:

## Elver
*Severn – som går gjennom Severndalen i Storbritannia 
*Severn (nordlige Ontario) – i det nordlige Ontario, Canada
*Severn (sentrale Ontario) – i det sentrale Ontario, Canada
*Severn (Virginia) – i Virginia, USA
*Severn (elv i Maryland) – i Maryland, USA
*Severn (New South Wales) – i New South Wales i Australia
*Severn (New Zealand) – på New Zealand

## Steder
*Severn (Ontario) – landsby i Ontario, Canada
*Severn (sted i Maryland) – sted i Maryland, USA
*Severn (Nord-Carolina – sted i Nord-Carolina, USA

## Annet
*HMS «Severn» – navnet på syv overflateskip og en ubåt i den britiske marine
*Severn Valley Railway – en turistjernbane i England
*Severn – et kodenavn for en tidlig beta-versjon av Red Hat Linux.
Masbate

**Masbate** er en filippinsk provins i regionen Bicol i landsdelen Luzon. Den er en øyprovins sørøst for halvøya Bicolandia. Mot nordøst ligger provinsene Albay og Sorsogon, mot øst Northern Samar, Samar og Biliran, mot sør Cebu og Capiz, og mot vest Romblon.  Provinshovedstaden er Masbate City.

## Historie
Kinesere besøkte Masbate og etablerte små bosetninger der i Srivijaya- og Majapahit-periodene. Rester av hulelignende bosteder, bygd av indere som ledsaget handelsfolkene, er blitt oppdaget på kystene av øyene Aroroy, Palanas og Masbate.

Porselenkrukker fra 900-tallet er blitt funnet under utgravninger i barangay Kalanay i Aroroy i 1930-årene.

Kristningen av Bicolregionen begynte på Masbate i 1569. Da kaptein Luis Enriquez de Guzman ankret for Masbate i 1569, dant han bosetninger spredt langs kystene, og at befolkningen hadde blomstrende handelsforbindelser med Kina.

Fader Alonso Jimenez var første misjonær på Masbate, Burias, Leyte og Samar. Han forsatte så til Ibalon i Camarines, der han bodde i mange år.

I desember 1600 tok den nederlandske kommandør admiral Oliver van Noorth tilflukt i San Jacintos havn etter at hans flåte gikk tapt for en spansk armada utenfor Manila. Han var senere i kamp mot Limahongs flåte i Canlibas-Matabao-passasjen.

På høyden av galjonhandelen bidro byen Mobo med førsteklasses tømmer til byggingen av galjoner. Byen ble dermed Masbates handelssentrum. Den ble også administrasjonssentrum for øygruppen under første del av spansketiden. I 1864 ble Masbate utskilt som egen provins, fra Albay. Guiom ble asministrasjonssete, mens Ticao ble *commandancia-politicio-militar*. Men kort etter utropelsen av filippinsk selvstendighet ble byen Masbate provinshovedstad.

Amerikanerne kom til i 1900 under deres militærkampanje for å vinne kontroll over øyriket. I desember 1908 ble Masbate annektert til provinsen Sorsogon. Men den 1. februar 1922 ble Masbate atter egen provins.

Under annen verdenskrig kom de første japanske stridskrefter til Masbate den 7. januar 1942 fra Legazpi. De gikk i land flere steder samtidig, og folket var for overrumplet til å yte motstand. Den japanskje okkupasjon tok langt på vei knekken på Masbates økonomi. Fiske og varebytte var det eneste som fortsatte, annen matproduksjon opphørte. Camote (en søtpotet), pakol, banannblomster, mMarv og obskure frukter som barobo ble matsubstitutter. Næringsfattigdommen førte til utbrudd av beriberi og malaria, og lus-problemet ble voldsomt.

Dr. Mateo S. Pecson, provinsens guvernør, nektet å samarbeide med japanerne, og evakuerte provinsregjeringen til Guiom, en kommandopost benyttet av geriljaen. Pecson ble arrestert av japanerne og fengslet i Cavite. Derfra klarte han å flykte, og sluttet seg til geriljaen i det sentrale Luzon.

## Politisk inndeling
Masbate er delt i 1 "city" (bykommune) og 20 "municipalities" (landkommuner).

### Bykommune
Masbate City

### Landkommuner (municipalities)

## Eksterne lenker
*
Camarines Norte

**Camarines Norte** er en filippinsk provins i regionen Bicol i landsdelen Luzon. Den ligger på halvøya Bicolandia. Den grenser i vest mot provinsen Quezon. Provinshovedstaden er Daet. I sør grenser Camarines Norte til provinsen Camarines Sur.

## Navnet Camarines
Navnet *Camarines* betegner den bygning som ris oppbevares i.

## Politisk inndeling
Camarines Norte er delt i 12 "municipalities" (landkommuner).

### Landkommuner (municipalities)

## Referanser




## Eksterne lenker
*
Sorsogon

**Sorsogon** er en filippinsk provins i regionen Bicol i landsdelen Luzon. Den omfatter den sørlige delen av halvøya Bicolandia. Den grenser i nord mot provinsen Albay. Provinshovedstaden er Sorsogon City. Vest for Sorsogon ligger øya og provinsen Masbate, og i sør ligger øya Samar med provinsen Northern Samar. 

## Geografi
Provinsen utgjør sørspissen av den største øya og landsdelen på Filippinene, Luzon. Den er omgitt av hav på tre sider. Den grenser i nord til provinsen Albay og Albaybukten, i øst av Stillehavet og i sørøst av San Bernardino-stredet. I sørøst ligger Ticao Passage med øya Ticao. Provinsen har et areal på 2119,01&nbsp;km² og kystlinjen er over 336 kilometer lang.

Sorsogons topografi er variert. Her er to større fjellpartier, Pocdolfjellene i nordvest, og fjellene rundt den aktive vulkanen Bulusan i sørøst. De to fjelltraktene atskilles av Sorsogonbukten. Fjellområdene faller av mot kystene og danner mindre høyplatåer, brede flatland og går ved kistene mange steder over i myrområder. Høyeste fjell er Bulusan, som er på 1.560 moh og har tilnavnet «Filippinenes Sveits».

Alle kommuner med unntak av Irosin har kystlinje. Små og store byer er knyttet sammen med faste og asfalterte veier.

## Historie
I 1570 ankom to augustinere, prestene Alonzon Jiménez og Juan Orta, sammen med en kaptein Enrique de Guzmán, den lille fiskerlandsbyen Hibalong der utløpet av elven Ginangra, og der satte de opp et kors og bygde Luzons første kapell.  Det var fra denne landsbyen at hele området, kalt Ibalong, ble misjonert. De katolske misjonærene dro inn i landet mot nordvest og forbi det som nå er Pilar før de ankom Camalig. Her etablerte de misjonsstasjonen Abucay-Catamlangan. 

De første byene opprettet i området var: Gibalon i 1570 (nå *sitio* i Magallanes); Casiguran -1600; Bulusan – 1631; Pilar – 1635; Donsol – 1668;  Bacon – 1764 (senere innlemmet i byen Sorsogon); Juban og Matnog - 1800; Bulan - 1801;  Castilla – 1827; Magallanes – 1860; Sorsogon – 1866 og Irosin – 1880.  

Provinsen ble utskilt fra Albay den 17. oktober 1894 og tok navnet **Sorsogon**.  Byen Sorsogon ble valgt til administrativt hovedsete.

## Politisk inndeling
Sorsogon er delt i 1 «city» (bykommune) og 14 «municipalities» (landkommuner).

### Bykommune («city»)
*Sorsogon City

### Landkommuner («municipalities»)

## Samferdsel
Sorsogon har ingen nærliggende flyplasser som betjener passasjerflyvninger. Imidlertid bruker reisende til Sorsogon ofte Legazpi flyplass (LGP) eller den nylig åpnede Bicol internasjonale flyplass (BIA). Å kjøre til Sorsogon fra Legazpi flyplass (LGP) tar cirka 1 time og 15 minutter

Sorgoson gjelder også som *Porten mot de sørlige Filippinene*. Det er ferjehavner i Matnog, Bulusan og Sorsogon City for roroskip, og den gjennomgående pan-filippinske hovedvei Maharlika Highway løper gjennom provinsen.
Albay

**Albay** er en filippinsk provins i regionen Bicol i landsdelen Luzon. Den ligger nær sørspissen av halvøya Bicolandia. Den grenser i nord mot provinsen Camarines Sur. Provinshovedstaden er Legazpi City. Nordøst for Albay ligger øya og provinsen Catanduanes, og i sør grenser Albay til provinsen Sorsogon.

Den vakre vulkanen Mayon ligger i Albay. Den har en høyde på 2460 meter, og er hele Bicols mest karakteristiske landemerke. Den har en nær fullkommen kjegleform. Vulkanens siste utbrudd var i 1984. Mange anser Mayon for å være vakrere enn Fuji-san i Japan. Av øvrige fjell og vulkaner i provinsen kan nevnes Catburawan, Masaraga, Malinao og Pantao.

## Politisk inndeling
Albay er delt i 3 "cities" (bykommuner) og 14 "municipalities" (landkommuner).

### Bykommuner (cities)
*Legazpi
*Ligao
*Tabaco

### Landkommuner (municipalities)

## Eksterne lenker
*
Råtten valgkrets

**Råtten valgkrets** (eller **lommevalgkrets**, fordi den var «i lomma på» en person; engelsk **rotten borough** / **pocket borough**) viser til visse korrupte valgkretser i England (før 1707), Storbritannia (1707–1801), kongeriket Irland (1541–1801) og Det forente kongerike Storbritannia og Irland (1801–1867). På grunn av disse valgkretsenes størrelse og sammensetning var det svært enkelt for én person å kontrollere dem og dermed sikre seg en plass i parlamentet. Begrepet ble tatt i bruk i det 17. århundre. Gjennom reformloven av 1832 ble mange av dem fjernet, og de siste forsvant i 1867.

Enkelte skiller mellom en ekte råtten valgkrets, som hadde et absurd lavt antall stemmeberettigede, og en lommevalgkrets, som hadde få nok stemmeberettigede til at det var lett for en stor jordeier å kontrollere den. 

Fordi valgkretsene ikke ble justert etterhvert som befolkningens størrelse og sammensetning endret seg, oppsto det en situasjon hvor noen parlamentsmedlemmer representerte noen ytterst få personer, mens større byer, som Manchester, ikke var representert i det hele tatt. Blant de verste eksemplene, notert i 1831 mens man arbeidet med reformloven, var:

*Old Sarum i Wiltshire – 11 stemmeberettigede
*Newtown på Isle of Wight – 23 stemmeberettigede
*Dunwich i Suffolk – 32 stemmeberettigede
*Plympton Earle i Devon – 40 stemmeberettigede

Hver av disse valgkretsene valgte to parlamentsmedlemmer – to representanter var dermed valgt av et snitt på 5,5 velgere. På et tidspunkt var 293 av de totalt 405 parlamentsmedlemmene valgt av færre enn 500 velgere. 

Mange av de råtne valgkretsene ble kontrollert av adelige som ga dem til sine sønner, slik at sønnene satt i Underhuset mens de selv satt i Overhuset. Hertugen av Wellington var valgt fra den råtne valgkretsen Trim i grevskapet Meath til det irske parlamentet før han ble adlet.

## Moderne bruk

I moderne britisk språkbruk kan begrepet «råtten valgkrets» vise til en valgkrets hvor en kandidat har en så overveldende majoritet at det i realiteten ikke er noen konkurranse. Dette brukes som et alternativ til den mer nøytrale betegnelsen «sikkert sete» (*«safe seat»*), og blir spesielt brukt når en person har sittet mange perioder, eller når et sete har gått i arv. 

Det brukes også som referanse til korrupsjon i lokaladministrasjon, og det politiske satirebladet Private Eye har en fast spalte under tittelen «Rotten Borough» som ramser opp historier om det de anser som offentlig vanstyre.
Muselunden frisbeeklubb

**Muselunden Frisbeeklubb** ble etablert høsten 2003 av Magne Valen-Sendstad, Tore Birkenes og Torleif Skaland.

Med fylkeskommunal støtte ble banen på Muselunden satt opp som en av de første i Oslo. I og med at banen lå så synlig og sentralt ble dette en fin rekrutteringsbase for sporten. 

Grunnleggerne av banen jobbet aktivt med rekruttering, virkemidlene var en god webside, frisbeegolf.no og stadige turneringer hvor alle var velkommen. 

Klubben holder til på Muselunden ved Nordre Åsen / Sinsenkrysset i Oslo der de har satt opp en 15 hulls frisbeegolfbane. Muselunden Frisbeeklubb er medlem av Norges Frisbeeforbund og holder primært på med frisbeegolf. 

## Se også
*Frisbee

## Eksterne lenker
* Frisbeegolf.no  
* Norges Frisbeeforbund
* Muselunden.no
Tepui

**Tepui** er platålignende fjell som også kalles **taffelberg**, de finnes kun rundt høyslettene i grenseområdene mellom Brasil, Venezuela, Surinam og Guyana i Sør-Amerika. Det er 155 tepuier i området med et totalt areal på 5000 km2. 

Dette er geologiske formasjoner som danner enkeltstående fjell i stedet for fjellkjeder. De består vanligvis av prekambrisk granitt som stiger bratt opp fra jungelen. Formen på fjellene samt det faktum at de står alene, gjør at man får et vidt utsyn. Tepuiene har bratte fjellsider noe som fører til at de er biologiske øyer med en særegen flora og fauna. 

Noen av de mest kjente tepuiene er Autana, Pico da Neblina (den høyeste, på grensen mellom Brasil og Venezuela), Auyan og Monte Roraima. Tepuien Auyan er kilden til verdens høyeste fossefall, Salto Angel i Venezuela.

## Eksterne lenker
* 

## Referanser
Ural

**Ural** kan vise til:

*Uralfjellene – en fjellkjede i Russland
*Ural (elv) – ei elv i Russland og Kasakhstan
*Urals føderale distrikt – et av Russlands føderale distrikter
*Urals økonomiske region – en av Russlands økonomiske regioner
*Ural (region) – et geografisk område i Russland og Kasakhstan
*Ural kjøretøyfabrikk – et lastebilmerke
*IMZ-Ural – et motorsykkelmerke
Antistoff

**[[Antistoff]]**, eller **immunglobulin**, er protein som dannes av de hvite blodlegemene i en organisme for å motstå skadelige fremmedstoffer, såkalte antigener. Når først kroppen har gjort dette én gang overfor et antigen, vil den vanligvis utvikle immunitet overfor sykdommen som antigenet representerer. En vanlig vaksinasjonsmetode er å tilføre kroppen små mengder ukjente antigener, slik at man på den måten stimulerer kroppen til å produsere motvirkende antistoffer.

I enkelte tilfeller kan antistoffer reagere på ufarlige stoffer, slik at de fremkaller en allergisk reaksjon.

**Monoklonale antistoffer** er antistoff som produseres fra en enkelt B-celle, og som dermed er et homogent protein som bare viser spesifisitet for ett enkelt antigen. Monoklonale antistoffer lages med hybridomateknikk.

## Se også
* Infeksjon
* Immunologi
* Monoklonal gammopati med uklar signifikans

## Litteratur

* 
* 
* 
* 
* 
* 
* 
*
Påtalemyndighet

**Påtalemyndigheten** er den offentlige instans som leder etterforskningen i straffesaker, og avgjør påtalespørsmålet. Påtalemyndigheten leder politiets etterforskning og beslutter bruk av tvangsmidler under etterforskingen, herunder ransaking, pågripelse, begjære varetektsfengsling med videre. Påtalemyndigheten avgjør straffesaker ved å henlegge saken, eller ilegge en reaksjon. Påtalemyndigheten kan for eksempel ilegge forelegg eller gi påtaleunnlatelse, eller de kan beslutte at det skal reises tiltale for domstolene. Påtalemyndigheten kan også beslutte saker oversendt til konfliktrådet med siktelse.

## Eksempler på påtalemyndigheter
*Åklagarmyndigheten
*Åklagarväsendet
*Crown Prosecution Service
*Crown Office and Procurator Fiscal Service
*Folkets høyeste påtaleembede

## Påtalemyndigheten i Norge

Påtalemyndigheten i Norge består av tre nivåer: Påtalemyndigheten i politiet, som består av politifullmektiger, politiadvokater og politimestere; statsadvokatene og Riksadvokaten. Statsadvokatene og Riksadvokaten utgjør den høyere påtalemyndighet.

Riksadvokaten er øverste leder av påtalemyndigheten. Justisdepartementet har administrativt ansvar for Riksadvokaten, men ingen kan instruere påtalemyndigheten i enkeltsaker. Det er i 2020 fremsatt forslag om lovfesting av denne uavhengigheten i Grunnloven. 

Et eksempel på at påtalemyndigheten verner om sin uavhengighet er situasjonen der Riksadvokaten tilskrev Justisdepartementet og påpekte at justisminister Knut Storberget involverte seg for tett i spørsmål om henleggelse av en voldtektssak i Vestfold i august 2008.

Påtalemyndighetens representant i retten benevnes gjerne anklager eller aktor (latin for anklager), mens den tiltalte representeres av en forsvarer. Saken avgjøres av en eller flere dommer(e). Påtalemyndigheten i likhet med domfelte har rett til å anke dom i straffesak for å få den prøvet i en høyere instans.

I Politianalysen NOU 2013:9 s. 127

sies følgende om påtaleenhetene i politiet:
Påtaleenheten skal lede etterforskningen, dvs. beslutte om etterforskning skal igangsettes, og hvilke etterforskningsskritt som skal iverksettes. De skal vurdere bruk av tvangsmidler og om etterforskningen skal resultere i straffeforfølgning. Enheten må ha kompetanse innenfor de forskjellige saksområdene og en skiftordning som også understøtter straksetterforskning. Integrert påtale forutsetter fysisk tilstedeværelse der etterforskningen skjer, samtidig som aktorater i de lokale tingrettene i mange tilfeller fører til mye reisetid.

## Referanser


## Litteratur
*Straffeprosessloven kap. 6. Om påtalemyndigheten. 
*Forskrift om ordningen av påtalemyndigheten Påtaleinstruksen. 
*NOU 1988:39 Politi og påtalemyndighet. Ansvars- og arbeidsfordeling. 

## Eksterne lenker
* Regjeringen.no Om påtalemyndigheten.
Aktor

**Aktor**, også kalt **anklager** eller **offentlig anklager**, er betegnelser på den personen som representerer påtalemyndigheten i en straffesak.
Aktor er ikke i seg selv et yrke, men en rolle man har under en rettssak. Det finnes ulike ordninger for hvem som er aktor. I mange land er det imidlertid slik at bestemte jurister har det å være offentlig anklager som sin primære arbeidsoppgave. I Skandinavia og Tyskland brukes betegnelsen statsadvokat om en høyere embedsmann som har som yrke å representere påtalemyndigheten, og statsadvokat brukes gjerne som oversettelse av tilsvarende stillinger i andre land.

## Norge
I Norge kan personer med følgende stillinger i kraft av sin stilling opptre som aktor: Riksadvokaten, statsadvokater, samt jurister ansatt i politiet og som er enten politifullmektiger, politiadvokater eller politiinspektører. I de fleste tingrettssaker, dvs. på laveste nivå, er det normalt jurister ansatt i politiet som opptrer som aktorer. I høyere domstoler, og i mer alvorlige saker, opptrer som regel statsadvokater som aktorer. Riksadvokaten kan i sjeldne og prinsipielt viktige tilfeller opptre som aktor i Høyesterett.

## Referanser
Roraima

**Roraima** er den nordligste delstaten i Brasil. Nabodelstater er Pará og Amazonas. I nord grenser delstaten til Venezuela og Guyana. Hovedstaden er Boa Vista og har 220 000 innbyggere. Delstaten hadde i 2015 et beregnet folketall på .

Ekvatorlinjen passerer gjennom Roraima.

Delstaten har færrest innbyggere av alle brasilianske stater.

## Geografi
Klimaet i Roraima er tropisk, med en middeltemperatur på 26&nbsp;°C. Store deler av delstaten er dekket av regnskogen i Amazonas, med en smal stripe savanne helt i øst. Roraima har også flere store elver som renner ut i Amazonas-bassenget. Det finnes rike mineralforekomster i delstaten, dette gjelder både gull, diamanter, kassiteritt (tinnstein), bauksitt og kobber. Utvinningen av disse forekomstene samt tømmerhogst skaper en mengde konflikter med urbefolkningen, hvor yanomami kanskje er den mest kjente gruppen.

Nasjonalparken Monte Roraima inkluderer en av de høyeste fjelltoppene i Brasil, den 2&nbsp;727 meter høye tepuien Monte Roraima, som ligger på grensen til Venezuela.

## Historie
I 1943 ble området skilt ut fra delstaten Amazonas som et føderalt område. (Dette skjedde samtidig som at Rondônia også ble skilt ut som føderalt område.) Området ble kalt «Rio Branco», etter den største elven i regionen. Det ble omdøpt til «Roraima» i 1962 og i 1988 fikk området status som egen delstat.

Navnet på delstaten er tatt fra Monte Roraima som er et navn fra pemon-indianerne, hvor «roroi» betyr «blågrønn» og «ma» («stor»).

## Referanser


## Eksterne lenker
* 
* Brasils ambassade i London, informasjon om Roraima
Transplantasjon

Ved en **transplantasjon** overfører man vev eller organer, et *transplantat*, fra samme (autotransplantasjon), eller et annet, individ.  Normalt skjer dette fra/til individ av samme art (allotransplantasjon), men det er også mulig å overføre enkelte typer vev fra/til ulike arter (xenotransplantasjon).  Det er også teknisk mulig å overføre hele organer på tvers av artene, for eksempel et hjerte fra en gris til et menneske, men et slikt organ vil raskt avstøtes på grunn av sterke immunologiske mekanismer.

## Problemfylt

Når vev fra en kropp møter vev fra en annen kropp, vil kroppen reagere ved at de hvite blodcellene angriper det fremmede vevet. I tillegg produseres det antistoffer mot det nye vevet, på samme måte som ved en infeksjon.  Kroppen prøver med andre ord å avstøte det nye vevet, ettersom det for kroppen oppfattes som et fremmedelement (og «farlig»).  Dette kan skje begge veier; både kroppen det blir transplantert *til*, og vev som blir transplantert *fra* en annen kropp, kan produsere antistoffer.

Resultatet av dette kalles «avstøting», og kan i de verste tilfellene (avhengig av hva som transplanteres) være dødelig for det individet som mottar transplantatet.  Ved hjelp av medisin som «demper» immunforsvaret, *immunosuppresiva*, kan man forhindre eller hemme denne immunologiske reaksjonen.

## Typer transplantasjon

De vanligste formene for transplantasjon er blodoverføring, hudoverføring (som regel fra/til samme person, for eksempel ved brannskade), og transplantasjon av beinvev.  Det meste kan imidlertid transplanteres, blant annet:

* Blodårer
* Lever (en av de vanskeligste)
* Lunger
* Hender og føtter
* Hjerter
* Hornhinner
* Nyrer
* Bukspyttkjertel (Pancreas)
* Hårtransplantasjon
* Øyceller

## Eksterne lenker

* Landsforeningen for Nyrepasienter og Transplanterte
* Foreningen for hjerte lunge-transplanterte (FHLT)
* FHLT Blog
* Stiftelsen Organdonasjon
Donetsk

:*For den russiske byen med samme navn, se [[Donetsk (Russland)]].*

**Donetsk** (ukrainsk: *Донецьк*, russisk: *Донецк*) er en by øst i Ukraina og hovedstad i provinsen Donetsk oblast. Byen har om lag  innbyggere (2003). Byen er sentrum i Donbasområdet som er et viktig kull- og jernmalmområde. I Donetsk finnes tungindustri som jern-, stål- og kjemisk industri.

Trass i navnet ligger Donetsk verken ved elven Donets eller i dens nedslagsområde. Den ligger litt sør for dette.

## Historie
Byen ble grunnlagt i 1869 av waliseren John Hughes som bygget et stålverk og flere kullgruver i området. Byen ble opprinnelig kalt Jusovka (Юзовка) etter «Jus» som er en russisk eller ukrainsk uttale av *Hughes*). I januar 1872 var den første masovnen i drift i Jusovka og andre fulgte raskt på, så snart var det med sine nesten 1.800 medarbeidere den største metallprodusent i det russiske keiserdømme.

I løpet sovjettiden ble byens stålverkindustri utvidet. I 1924 ble den omdøpt til **Stalino** (Сталино) etter Josef Stalin, og i 1932 ble byen sentrum for regionen Donetsk. Den ble omdøpt til Donetsk i 1961. Byen har forblitt et senter for Ukrainas kull- og stålindustri.

Den 7. april 2014 tok maskerte pro-russiske demonstranter over viktige bygninger tilhørende myndighetene og erklærte at Donetsk var en uavhengig republikk (Folkerepublikken Donetsk), noe som ble fordømt av Ukrainas regjering i Kyiv.

Befolkningen i Donetsk, og i gruve- og industriområdene i det østlige Ukraina generelt, er for det meste russisktalende, etter mange generasjoners tilflytting av industriarbeidere fra Russland.

## Næringsliv

Donetsk er et viktig sentrum for tungindustri og kullgruvedrift. Mange dødsulykker er gjennom årene funnet sted i gruvene. Jern-, stål- og kjemiindustrien har gjort Donetsk og det omliggende Donbas til en økonomisk kraft uten sidestykke i landet, med en (i alle fall inntil den postsovjetiske økonomiske krise) relativt sett særlig høy levestandard.

## Religion
Donetsks borgere tilhører et mangfold av kristne trossamfunn: den ortodokse kirke orientalske katolske kirker, protestantiske trossamfunn og den latinske katolske kirke. Men her er også islamske moskeer og jødiske synagoger. De fleste er ortodokse, tilhørende enten Moskva-patriarkatet eller Kyiv-patriarkatet.

## Sport
Donetsk er hjemsted for fotballklubben Sjakhtar Donetsk. Stavhopperen Renaud Lavillenie satte 15. februar 2014 i Donetsk innendørs verdensrekord i stavsprang med 6,16 meter. Han slo dermed Sergei Bubkas tidligere rekord på 6,15 meter satt 21. februar 1993, også den i Donetsk.

## Referanser


## Eksterne lenker
*
Romblon

**Romblon** er en øy på Filippinene, i landsdelen Luzon, i regionen MIMAROPA. Romblon er samtidig en av Filippinenes minste provinser. Provinssetet heter Romblon, og har ennå ikke (2004) oppnådd bystatus. Mot nord ligger øya og provinsen Marinduque og provinsen Quezon, mot øst Masbate, mot sør Capiz og Aklan og mot vest øya Mindoro.

Provinsen Romblon består av en rekke øyer i Sibuyanhavet. De største er Romblon, Tablas og Sibuyan.

Romblon er Filippinenes ledende marmorprodusent, med marmor av kvalitet på høyde med Italia.

## Politisk inndeling
Biliran består av 17 landkommuner (municipalities).
 
### Landkommuner (municipalities)

## Eksterne lenker
*
Stefan Heym

**Stefan Heym** (født **Helmut Flieg**, 1913–2001) var en tysk forfatter og medlem av Forbundsdagen fra 1994 til 1995.

Heym ble født i en jødisk familie i Chemnitz i Tyskland. Han begynte å skrive da han gikk på skolen, og for en kritisk artikkel ble han utvist fra skolen. Under det nasjonalsosialistiske regimet emigrerte han først til Tsjekkoslovakia og senere til USA. Her studerte han i Chicago, og etter hvert ble han leder av eksilavisen «Deutsches Volksecho» i New York.

I 1952 kom han tilbake til DDR, fordi han ikke støttet antikommunismen, og ble redaktør i «Berliner Zeitung». I tillegg skrev han flere romaner.

På 1970-tallet ble han overvåket av Stasi. Han ble ekskludert fra den østtyske forfatterforeningen 1979.

Etter gjenforeningen var han partiløst medlem av den tyske Forbundsdagen mellom 1994 og 1995. Som forsamlingens eldste medlem («Alterspräsident») holdt han i november 1994 åpningstalen for den 13. Forbundsdagen. Han nedla sitt mandat i oktober 1995 i protest mot en grunnlovsendring i forbindelse med en økning av diettpengene for Forbundsdagens medlemmer.

Heym døde mens han deltok på et Heinrich Heine-symposium i Tel Aviv i Israel i 2001.

## Bibliografi
* *Duell i Algerie*, Steensballe, 1947
* *Korsfarerne*, Gyldendal, 1950
* *Collin*, Gyldendal, 1980
* *5 dager i juni*, Oktober, 1980
* *Ashaverus*, Oktober, 1982
* *Nidskriftet eller Donningi mot Defoe*, Oktober 1982
* *Schwarzenberg*, Oktober 1984
* *Bygget på sand: Syv historier fra den nære fortid*, Oktober 1991

## Referanser
 

## Eksterne lenker
* 
* 
* 
*
Suffolk

:*Denne artikkelen omhandler det engelske grevskapet Suffolk. Se også [[Suffolk (andre betydninger)]].*
----

**Suffolk** er et grevskap i England. Det ligger i regionen Øst-England, i det som i middelalderen var East Anglia. Det grenser mot Norfolk i nord, Cambridgeshire i vest og Essex i sør, samt Nordsjøen mot øst. Administrasjonsbyen er Ipswich, og andre viktige byer er Lowestoft, Bury St. Edmunds, Newmarket og Felixstowe, en av de største konteinerhavner i Europa.

Fra 1889 til 1974 var Suffolk delt i to administrative grevskap, East Suffolk og West Suffolk med administrasjonssentre i henholdsvis Ipswich og Bury St Edmunds. Det er ingen enhetlige myndigheter i Suffolk, og det seremonielle og det administrative grevskapet har derfor samme grenser.

Deler, ligger i grevskapet. Grevskapet er lavtliggende og flatt med svært få åser. Det er hovedsakelig jordbruksland med myrer og våtland i nord hvor deler av Broads nasjonalpark, Suffolk Broads, ligger. Kysten, som har betegnelsen Suffolk Coast and Heaths, er utpekt og beskyttet som et «Område med spesielt vakker natur».

## Referanser


## Eksterne lenker
* 

* Suffolk County Council
* BBC Suffolk
*
Suffolk (andre betydninger)

**Suffolk** kan vise til:

## Steder
*Suffolk, grevskap i England
*Suffolk (Virginia), USA
*Suffolk County (New York)
*Suffolk County (Massachusetts) 

## Annet

*En hesterase med opphav i det østlige England
*En sauerase
Norfolk (andre betydninger)

**Norfolk** er opprinnelig navnet på et område i England, den nordlige delen (Nord-folket) av anglernes rike. Det kan vise til:

## Steder

*Norfolk, grevskap i England
* Norfolk
* Norfolk
* Norfolk (Nebraska)
* Norfolk (New York)
* Norfolk (Virginia)
* Norfolk County i Massachusetts
* Norfolk (Ontario)
* Norfolkøya, øy i Stillehavet
** Norfolk, språket som snakkes på Norfolkøya.

## Annet
* Norfolk Naval Shipyard
* En matlagningsteknikk, der sjømat tilberedes i en smørsaus, med navn fra Norfolk, Virginia
*Norfolkjakke, opprinnelig laget for bruk under jakt, men også brukt i mange uniformer; se Norfolk Jackets and Suits
*Norfolkpinje (''Araucaria heterophylla''), en tresort
Northamptonshire

**Northamptonshire** (forkortes **Northants**) er et grevskap i England. Det ligger i regionen Øst-Midlands. Administrasjonsbyen er Northampton. I 2011 hadde det en befolkning på 629&nbsp;000 innbyggere. Grevskapet er administrert av Northamptonshire County Council og lokalråd i sju shire-distrikter (*non-metropolitan district*). Peterborough hørte historisk sett til Northamptonshire, men ble i 1888 et eget grevskap, og så i 1974 en enhetlig myndighet i Cambridgeshire. Northamptonshire har ingen enhetlige myndigheter, og grensene for det seremonielle og det administrative grevskapet sammenfaller derfor.

Northamptonshire dekker et område på 2364 km2 og grenser mot Warwickshire, Leicestershire, Rutland, Cambridgeshire, Bedfordshire, Buckinghamshire, Oxfordshire og Lincolnshire. Grensen til Lincolshire er Englands korteste grevskapsgrense, på bare 19 meter. Bortsett fra administrasjonsbyen Northampton er de andre større befolkningssentrene Kettering, Corby, Wellingborough, Rushden og Daventry. Northamptonshires blomsteremblem er marianøkleblom (*Primula veris*), på engelsk kalt *cowslip*.

## Referanser


## Litteratur
* Greenall, R. L. (1979): *A History of Northamptonshire*, Phillimore & Co. Ltd. ISBN 1-86077-147-5.

## Eksterne lenker
* 
* Northamptonshire County Council 
* 
* Northamptonshire, bilder og informasjon
Rod Blagojevich

**Milorad «Rod» R. Blagojevich** (født 10. desember 1956 i Chicago i USA) er en amerikansk politiker fra delstaten Illinois. Han er en moderat demokrat og var Illinois' 40. guvernør fra 2003 til 2009.

## Liv og virke
### Bakgrunn
Blagojevich er født og oppvokst i arbeiderklassekår nordvest i Chicago. Hans far var immigrant og jobbet på stålverk. Blagojevich brukte mye av barndommen sin på forskjellige jobber for å hjelpe familien til å overleve. Han var skopusser og pizzabud før han begynte å jobbe på et slakteri. For å få råd til college jobbet han på Trans-Alaskan Pipeline System som oppvasker. Mens han ikke var på jobb, fikk han til og med tid til å bli en dyktig bokser.

Blagojevich har en bachelor fra Northwestern University, Illinois (1979) og sin juridiske utdannelse fra Pepperdine University (1983).
### Karriere
Blagojevich var representant for Chicago i kongressen og ble senere valgt til guvernør. Han er den andre serbisk-amerikaner til å bli valgt til dette vervet i hele USA. (George Voinovich fra Ohio var den første). Blagojevich er gift med Patricia Mell, datter av Richard Mell. Paret har to døtre, Amy og Anne. Anne ble født kun måneder etter faren ble tatt i ed som guvernør.

Den 9. desember 2008 ble han arrestert etter FBI-etterforskninger, mistenkt for korrupsjon. Han ble raskt løslatt mot kausjon, mens etterforskningen fortsatte. Det dreier seg om at han skal ha forsøkt å selge til høystbydende det senatssetet som ble ledig i og med at Illinois-senator Barack Obama ble valgt til president. Det er guvernøren som utpeker den som skal overta det gjenstående av senatsperioden. Han er den fjerde guvernør i Illinois i moderne tid som er blitt arrestert – de tre tidligere er George H. Ryan, Daniel Walker og Otto Kerner.

Den 30. desember 2008 nominerte Blagojevich, fremdeles ute mot kausjon, den tidligere statsadvokat Roland W. Burris til senatsposten, skjønt denne nominasjonen måtte gjennom en politisk prosess etterpå for å bli endegyldig. Generalforsamlingen i Illinois bestemte i januar 2009 seg med stort flertall for å tiltale Blagojevich for riksrett. Han ble enstemmig dømt og avsatt 29. januar 2009.

I juli 2011 ble Blagojevich dømt til 14 års fengsel for forskjellige korrupsjonstilfeller. Han må sone minst 12 år, men har opprettholdt sin påstand om uskyld og et ønske om å kjempe videre for å få dommen omgjort. I februar 2020 stoppet President Trump straffen og beordret ham løslatt via en prosedyre som presidenten har lov til å bruke personlig, og som kalles "commutation".

## Referanser


## Eksterne lenker
* 
* 
* 
*
Magne Rommetveit

**Magne Rommetveit** (født 1956) er en norsk politiker som representerer Arbeiderpartiet. Han har vært stortingsrepresentant for Hordaland siden 2009. I stortingsvalget 2017 var han Arbeiderpartiets førstekandidat i Hordaland.
 
Rommetveit var ordfører i Stord kommune fra 1992 til 2007 og var  kommunalsjef for oppvekst og skole 2008–2009.

Magne Rommetveit er oppvokst på Bryne i Time kommune på Jæren, hvor faren arbeidet som lærer. Rommetveit er utdannet lærer og har bakgrunn fra ungdomsarbeid. Han er bror til Geir Rommetveit og onkel til skuespiller og programleder Berte Rommetveit. For sitt arbeid for nynorsk ble han i 1998 utnevnt til æresmedlem i Noregs mållag. 

## Stortingskomitéer
* 2017&ndash;2021 medlem av Stortingets kontroll- og konstitusjonskomité og Stortingets presidentskap (3. visepresident)
* 2013&ndash;2017 medlem av Stortingets transport- og kommunikasjonskomité.
* 2009&ndash;2013 medlem av Stortingets transport- og kommunikasjonskomité.

## Referanser


## Eksterne lenker
* 
*
Halls fortopp

**Halls fortopp** er en fjelltopp i Tysfjord kommune i Nordland. Den ligger cirka 500 meter sørøst for toppen av Stetinden og har en høyde på  meter over havet. Halls fortopp har fått navn etter dansken Carl Hall, som bygget varden på toppen da han og nordmannen Mathias Soggemoen i 1888 forsøkte å bestige Stetinden, uten å lykkes.

Den vanligste ruten til toppen av Stetinden går opp til Halls fortopp, over eggtraversen mellom Halls fortopp og Stetinden, og så opp selve Stetinden.

## Referanser
Herefordshire

**Herefordshire** er et grevskap i England. Det ligger i regionen Vest-Midlands, og grenser mot Shropshire, Worcestershire og Gloucestershire, samt de walisiske grevskapene Gwent og Powys.

I 1974 ble administrasjonen av Herefordshire slått sammen med Worcestershire til Hereford and Worcester. 1. april 1998 ble de delt igjen. På grunn av grevskapets størrelse ble Herefordshire ikke delt inn i distrikter, og administreres derfor som en enhetlig myndighet.

Hereford er en katedralby og grevskapets hovedsete med en befolkning på rundt 55 800 innbyggere og dessuten den største bosetningen. Herefordshire er en av de mest rurale og sparsommelig befolkede områdene i England med en befolkningstetthet på 82/km². Landet er overveiende preget av jordbruk og velkjent for sine frukt- og siderproduksjon, og for kjøttferasen herefordkveg. Mange av de eldgamle frukthavene er fortsatt i bruk, selv om det moderne jordbruket har ført til et press på dem.

## Demografi

### Befolkningsvekst
Herefordshires vekstrate har i de siste tiårene vært høyere enn det nasjonale gjennomsnittet med en befolkningsøkning på 14,4&nbsp;% mellom 1991 og 2001. Befolkningen i England som en helhet økte med kun 19,0&nbsp;%. Imidlertid har det vært fra en lavere base, med kun Northumberland og Cumbria som har en lavere befolkningstetthet enn Herefordshire.

### Etnisitet
Befolkningen består av 97,1&nbsp;% hvite, 1,3&nbsp;% asiater, 0,8&nbsp;% blandede, 0,5&nbsp;% sorte og 0,3&nbsp;% som er noe annet.

## Referanser


## Eksterne lenker
* 
* 
* 
* Herefordshire Council, offisielt nettsted
Hereford (England)

**Hereford** (walisisk *Henffordd*) er en katedralby, verdslig sogn og administrasjonssenter i grevskapet Herefordshire i det vestlige England. Den ligger ved elven Wye, 26&nbsp;km øst for grensen til Wales, 39&nbsp;km sørvest for Worcester, og 37&nbsp;km nordvest for Gloucester. Med en befolkning på 53 516 innbyggere (2011), er Hereford den største bosetningen i grevskapet Herefordshire.

## Etymologi
Navnet «Hereford» er antatt å ha sin opprinnelse fra angelsaksiske *here*, «hær» (som i en forsamling av soldater), + *ford*, i betydningen vadested / krysningspunkt over en elv. Om dette er den korrekte opprinnelsen, antyder det at Hereford var et sted hvor en hær var stasjonert eller hvor en hær pleide å krysse elven Wye. Det walisiske navnet for Hereford er ganske likt, *Henffordd*, men skal ha betydningen «gammelveien», og kan da ha henvise til den romerske veien og den romerske bosetningen Stretton Sugwas som lå nær ved.

## Historie
Et tidlig charter for byen fra 1189, gitt av Rikard Løvehjerte, beskrev den som «Hereford i Wales». Hereford har blitt anerkjent som en by siden uminnelig tiden, men dens status ble først bekreftet så nylig som oktober 2000.

Hereford ble bispesete for Putta, biskop av Rochester, og ble antagelig den første biskop av Hereford, en gang mellom 676 og 688, og deretter vokste bosetningen grunnet sin nærheten til grensen mellom Mercia og Wales. Den ble den saksiske hovedstaden av Vest-Mercia ved begynnelsen av 700-tallet.

Herefordkatedralen ble reist i 1079. I katedralsbiblioteket oppbevares *[[Mappa Mundi]]*, et verdenskart fra 1200-tallet.

Byen er kjent som et handelssenter for jordbruksområdene i omegnen. Viktige produkter er sider, øl, lærvarer, kveg, metallvarer og kjemikalier.

Den britiske hærs eliteavdeling Special Air Service (SAS) har sin base i Hereford, i utkanten av byen.

Fram til 1. april 1998 var byen et administrativt distrikt, først i Herefordshire til 1974 og så i Hereford og Worcester. Da Herefordshire ble gjenopprettet som grevskap i 1998 ble distriktsinndelingen fjernet, og byen ble i stedet administrasjonssenter for hele Herefordshire.

## Sport
Lokale fotballklubber er blant annet Hereford United FC, Hereford FC Westfields FC og Pegasus Juniors FC.

## Referanser


## Eksterne lenker
* 
* Hereford City Council
*
Eggtravers

En **eggtravers** er et begrep innen fjellklatring som brukes om traverser formet som en egg, så smale at det går kun én person i bredden.
Hereford

**Hereford** kan vise til:

## Steder

*Hereford (England), by i Herefordshire
*Hereford (Pennsylvania), by USA
*Hereford (Texas), by i USA

## Annet

*Herefordkveg, en britisk kvegrase
Travers

**Travers** har flere betydninger.

* Betegnelse på tverrbjelke eller annen liggende støttekonstruksjon.
* Innen energiverksbransjen er en travers den liggende stanga isolatorene i en høyspent/lavspentstolpe er festet til.
* Travers (jernbane), en skyvebro
* Travers (fjellsport), en horisontal strekning
* Travers (dressurøvelse), en sideførende bevegelse i klassisk dressurridning
* Travers (befestning), en voll mellom forsvarsanlegg, f. eks. kanonstillinger i et batteri.
Torfinnstraversen

**Torfinnstraversen** er turen over Torfinnstindene, Østre (2119 moh.), Midtre (2110 moh.) og Vestre (2085 moh.). Traversen tas av noen som en del av en tur fra Torfinnsbu ved Bygdin til Gjendebu ved Gjende.

## Eksterne lenker
* Beskriveslse av Torfinnstindan
Gjende

**Gjende** er en innsjø i Jotunheimen. Sjøen er lang og smal &ndash; i luftlinje 18&thinsp;km lang og 1,5&thinsp;km bred på det bredeste. Gjende har en karakteristisk smaragdgrønn farge på grunn av de store mengdene morenemasse som føres med elva Muru ut i Gjende.
Elva Sjoa renner ut fra Gjende ved Gjendesheim, og ender i Gudbrandsdalslågen.

Gjende ligger midt i Jotunheimen, og både nord og sør for sjøen ligger topper på godt over 2&nbsp;000&thinsp;m. Ved vestenden ligger Gjendebu, på nordsiden ligger Memurubu og ved østenden ligger Gjendesheim. Om sommeren går det båtrute mellom disse tre stedene. Sjøen ga navn til den kjente reinjegeren Jo Gjende som hadde bu ved Gjendeosen, og til Gjendine Slålien, som ble født på Gjendebu.

Navnet *Gjende* er gudbrandsdalsdialekt, og er den offisielle varianten av navnet ettersom sjøen ligger i Vågå kommune. På Vangsdialekt heter sjøen *Gjendin*, som en finner igjen i Henrik Ibsens navn på Besseggen, *Gjendineggen*, eller *Gendineggen* etter datidens ortografi. Navnet Gjende kan komme av gammelnorsk *gand* som betyr en rett kjepp.

Kontrasten til Bessvatnet er kjent for de som har gått Besseggen, da en har det klare blå Bessvatnet på den ene siden av eggen og det smaragdgrønne Gjende på den andre siden. Fargeforskjellen skyldes at Bessvatnet får lite tilsig av smeltevann fra isbre, mens Gjende får store mengder bresmeltevann (blant annet fra Memurubreen) som inneholder fine leirpartikler (slam). Disse fine partiklene holder seg flytende i vannet gir den grågrønne fargen når lyset brytes. Bessvatn ligger 400 meter høyere enn Gjende. Et 100 meter relativt flatt eid skiller de to innsjøene. Det er bare en tynn «vegg» ved Bandet/Besseggen som hindrer Bessvatnet å drenere til Gjende - istiden var over før breen hadde gnagd seg gjennom berget.

Før istiden var det trolig en elvedal som hadde skåret seg dypt ned i det høyfjellsvidde der Gjende ligger nå. Senere har en stor «Gjendebre» erodert og slipt ned fjellet og dannet bassengene som Gjende og Bessvatnet fyller.


Jotunheimen2 2007.jpg|Gjende med Gjendesheim og fylkesvei 51 i bakgrunnen, Knutshøe i midten.


## Personer fra nærområdet
*Gjendine Slålien (1871–1972) var en kvinne som jobbet som seterjente. En strofe av hennes spill på bukkehorn, ble brukt av Edvard Grieg i «Hjemve».

## Se også
* Liste over innsjøer i Oppland

## Referanser




## Eksterne lenker
* 
* Gjendebåtene
* Gjendebu
* Grundig artikkel om Gjende
* NVE, dybdekart